![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

4 հունիսի 2020 թվականի N 909 - Լ

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020-2022 ԹՎԱԿԱՆՆԵՐԻ

ԸՆԹԱՑՔՈՒՄ ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԴԵՄ

ՊԱՅՔԱՐԻ ԿԱԶՄԱԿԵՐՊՄԱՆ ԱԶԳԱՅԻՆ ԾՐԱԳԻՐԸ ԵՎ ԾՐԱԳՐԻ ԻՐԱԿԱՆԱՑՄԱՆ ԺԱՄԱՆԱԿԱՑՈՒՅՑԸ ՀԱՍՏԱՏԵԼՈՒ ՄԱՍԻՆ

-----------------------------------------------------------------------------------------------------

Հիմք ընդունելով «Մարդկանց թրաֆիքինգի և շահագործման ենթարկված անձանց նույնացման և աջակցության մասին» օրենքը՝ Հայաստանի Հանրապետության կառավարությունը ո ր ո շ ու մ է.

1. Հաստատել Հայաստանի Հանրապետությունում 2020-2022 թվականների ընթաց­քում մարդկանց թրաֆիքինգի և շահագործման դեմ պայքարի կազմակերպման ազգային ծրագիրը և ծրագրի իրականացման ժամանակացույցը` համաձայն հավելվածի:

2. Հայաստանի Հանրապետության հանրապետական գործադիր իշխանության մարմինների, Հայաստանի Հանրա­պետության կառավարությանը և Հայաստանի Հանրա­պետության վարչապետին ենթակա մարմինների ղեկավարներին՝ մինչև յուրաքանչյուր հաջորդ տարվա փետրվարի 15-ը Հայաստանի Հանրապետության աշխատանքի և սոցիա­լական հարցերի նախարարություն ներկայացնել տեղեկատվու­թյուն նախորդ տարվա ընթացքում կատարած աշխատանքների մասին՝ այն Հայաստանի Հանրապե­տության աշխատանքի և սոցիալական հարցերի նախարարու­թյան կողմից ամփոփվելու և Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդի քննարկմանը ներկայացնելու համար:

3. Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդին (այսուհետ՝ խորհուրդ)՝ ծրագրի միջոցառումների կատարման ընթացքի վերաբերյալ տարեկան հաշվետվությունը ներկայացնել Հայաս­տանի Հանրապետության կառավարություն:

4. Սույն որոշման 1-ին կետով հաստատված ծրագրի գծով Հայաստանի Հանրա­պետության պետական բյուջեից անհրաժեշտ ծախսերի հատկացման հնարավորության հարցը քննարկել տվյալ տարվա բյուջետային գործընթացի շրջանակում:

5. Սույն որոշումն ուժի մեջ է մտնում հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

 2020 թ. հունիսի 8

 Երևան

 Հավելված

 ՀՀ կառավարության 2020 թվականի

 հունիսի 4-ի N 909 - Լ որոշման

Ա Զ Գ Ա Յ Ի Ն Ծ Ր Ա Գ Ի Ր

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020-2022 ԹՎԱԿԱՆՆԵՐԻ ԸՆԹԱՑՔՈՒՄ

ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԴԵՄ ՊԱՅՔԱՐԻ ԿԱԶՄԱԿԵՐՊՄԱՆ

Ներածություն

Մարդկանց թրաֆիքինգի ԵՎ շահագործման դեմ պայքարի կազմակերպումը Հայաստանի Հանրապետությունում

 Հայաս­տանի Հանրապետությունում կազմակերպված պայքարը մարդկանց թրա­ֆիքինգի և շահագործման դեմ սկսվել է 2002 թվականին: Երևույթին արդյունավետ հակազդելու նպատակով Հայաստանի Հանրապետության կառավարության կողմից հաս­տատվել է Հայաuտանի Հանրապետությունից շահագործման նպատակով մարդկանց ապoրինի փոխադրման, տեղա­փոխման և առուվաճառքի (թրաֆիքինգ) կանխման հայե­ցա­կարգը, և ընդունվել ու իրականացվել են դրանից բխող հինգ ազգային ծրագրերը. Հայաu­տանի Հանրապետությունից շահագործման նպատակով մարդկանց ապoրինի փոխադրման, տեղա­փոխման և առուվաճառքի (թրաֆիքինգ) կանխման 2004-2006 թվա­կանների միջոցա­ռումների ազգային ծրագիրը (Հայաստանի Հանրապետության կառա­վա­րության 2004 թվա­կանի հունվարի 15-ի N 58-Ն որոշում), Հայաստանի Հանրապե­տությունում 2007-2009 թվա­կանների ընթացքում մարդկանց շահագործման (թրաֆի­քինգի) դեմ պայքարի կազմա­կերպման ազգային ծրագիրը և ծրագրի իրականացման ժամանակացույցը (Հայաստանի Հանրապետության կառավարության 2007 թվականի դեկտեմբերի 6-ի N 1598-Ն որոշում), Հայաստանի Հանրապետությունում 2010-2012 թվա­կանների ընթացքում մարդկանց շահագործման (թրաֆիքինգի) դեմ պայքարի կազմա­կերպման ազգային ծրագիրը և ծրագրի իրականացման ժամանակացույցը (Հայաստանի Հանրապետության կառավարության 2010 թվականի սեպտեմբերի 3-ի N 1140-Ն որոշում), Հայաստանի Հանրապետությունում 2013-2015 թվականների ընթացքում մարդկանց շահա­գործման (թրաֆիքինգի) դեմ պայքարի կազմա­կերպման ազգային ծրագիրը և ծրագրի իրականացման ժամանակացույցը (Հայաս­տանի Հանրապետության կառավարության 2013 թվականի փետրվարի 28-ի N 186-Ն որոշում) և Հայաստանի Հանրապետությունում 2016-2018 թվականների ընթացքում մարդկանց թրաֆիքինգի և շահագործման դեմ պայ­քարի կազմակերպման ազգային ծրագիրը և ծրագրի իրականացման ժամանակա­ցույցը (Հայաս­տանի Հանրապետության կառավարության 2016 թվականի հուլիսի 7-ի N 726–Ն որո­շում): 2014 թվականի դեկտեմբերի 17-ին ընդունվել է «Մարդկանց թրաֆիքինգի և շահագործման ենթարկված անձանց նույնացման և աջակ­ցության մասին» Հայաuտանի Հանրապետության ՀO-212-Ն օրենքը, որի նպատակն էր էլ ավելի արդյունավետ դարձնել մարդկանց թրաֆիքինգի և շահագործման զոհերի պաշտպանությունն ու աջակցությունը, և որին հաջորդեցին օրենքի կիրարկումն ապահովող մի շարք իրավական ակտերի մշա­կումը, ընդունումը, ինչպես նաև ոլորտը կարգավորող իրավական այլ ակտերում համապատասխան փոփոխությունների և լրացումների կատարումը:

Օրենքի 2-րդ հոդվածը որպես նպատակ սահմանում է պետական կառավարման և տեղական ինքնակառավարման մարմինների միջև, ինչպես նաև հասարակական և միջազգային կազմակերպությունների, քաղաքացիական հասարակության հետ ռազմա­վարական համագործակցության սկզբունքը՝ մարդկանց թրաֆիքինգի և շահագործման ենթարկված անձանց հայտնաբերման, նույնացման, աջակցության, պաշտպանության, հասարակությանը վերաինտեգրման արդյունավետ ապահովման հարցում: Սա հիմք է ստեղծում գործողությունների հստակ ձևաչափի մշակման և դրա շրջանակում թրաֆի­քինգի դեմ պայքարի ոլորտում ընդունված երեք ուղղություններով՝ կանխման, կանխար­գելման և աջակցության, միջոցառումներ իրականացնելու համար: Միևնույն ժամանակ ծրագիրը համահունչ է Հայաստանի Հանրապետության կողմից ստանձնած միջազգային պարտավորություններին, մասնավորապես, ՄԱԿ-ի «Անդրազգային կազմակերպված հան­ցա­վորության դեմ պայքարի» 2000 թվականի կոնվենցիայի և դրան կից` «Ցամաքով, ծովով և օդով միգրանտների անօրինական փոխադրումների դեմ» թիվ 1 ու «Մարդկանց, հատ­կապես կանանց և երեխաների առևտրի կանխարգելման, արգելման և պատժի մասին» թիվ 2 կամընտիր արձանագրությունների (2003 թ.), ՄԱԿ-ի «Երեխայի իրավունք­ների մասին» կոնվենցիային կից «Մանկավաճառության, երեխաների մարմնավա­ճառու­թյան և մանկական պոռնոգրաֆիայի մաuին» (2005 թ.) կամընտիր արձանագրության, Եվրա­խորհրդի 2005 թվականի մայիսի 16-ի «Մարդկանց շահագործման դեմ պայքարի մասին» կոնվենցիայի (2008 թ.), ԱՄԿ «Հարկադիր կամ պարտադիր աշխատանքի մասին» թիվ 29, «Հարկադիր աշխատանքի վերացման մասին» թիվ 105 (2005 թ.) և «Երեխայի աշ­խա­տանքի վատթարագույն ձևերի մասին» թիվ 182 (2006 թ.) կոնվենցիաների պահանջ­ներին և առաջարկվող մեխանիզմներին, և նպատակաուղղված է դրանց կատարմանը:

 2019 թվականի հունիսի 3-ին ընդունվել է «Մարդկանց թրաֆիքինգի և շահա­գործման ենթարկված անձանց նույնացման և աջակ­ցության մասին» օրենքում փոփոխու­թյուններ և լրացումներ կատարելու մասին» Հայաստանի Հանրապետության ՀՕ-56-Ն օրենքը, իսկ 2019 թվականի օգոստոսի 1-ին Հայաստանի Հանրա­պետության վարչապետի N 1025-Ա որոշմամբ հաս­տատվել է օրենքի կիրարկումն ապահովող միջոցառումը: Այն ներառված է ծրագրի ժամանակացույցում:

Հինգերորդ և վեցերորդ ազգային ծրագրերի շրջանակները

Հինգերորդ` 2016-2018 թվականների ազգային ծրագրում ուշադրության կենտրոնում են եղել երեխաների թրաֆիքինգի և շահագործման, ինչպես նաև աշխատանքային շահագործման կանխարգելման միջոցառումները: Հիմնական շեշտը դրվել է մարդկանց թրաֆիքինգի և շահագործման դեմ պայքարի արդյունավետ կազմակերպմանը, իսկ միջոցառումները ներառվել են 5 հիմնական բաժիններում`

* մարդկանց թրաֆիքինգի և շահագործման դեմ պայքարի օրենսդրություն և դրանց կիրառման ապահովում,
* մարդկանց թրաֆիքինգի և շահագործման կանխարգելում,
* մարդկանց թրաֆիքինգի և շահագործման ենթարկված անձանց հայտնաբերում, պաշտպանություն և աջակցություն,
* համագործակցություն,
* ուսումնասիրությունների կատարում, մշտադիտարկում և գնահատում:

 Վեցերորդ` 2020-2022 թվականների մարդկանց թրաֆիքինգի և շահագործման դեմ պայքարի կազմակերպման ազգային ծրագիրը մշակվել է Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդի աշխատանքային խմբի կողմից: Այն, ներառելով նախորդ ծրագրի հիմնական ուղղությունները, կենտրոնանում է մարդկանց թրաֆիքինգի և շահագործման զոհերի նույնացման և աջակցության գործըն­թացների բարելավման վրա: Ծրագրով նախատեսված են այնպիսի օրենսդրական քայլեր, որոնց շնորհիվ կկատարելագործվեն մարդկանց թրաֆիքինգի և շահագործման ենթարկված անձանց նույնացման, ինչպես նաև աջակցության տրամադրման մեխանիզմները:

Ծրագիրը մշակելիս հաշվի են առնվել միջազգային կառույցների, մասնա­վորապես, Հայաստանի կողմից Մարդկանց շահագործման (թրաֆիքինգի) դեմ պայքարի Եվրոպայի խորհրդի կոնվենցիայի դրույթների կատարման վերաբերյալ երրորդ զեկույցի, ԱՄՆ-ի պետ­քար­տուղարության, ԵԱՀԿ գործող նախագահի՝ մարդկանց թրաֆիքինգի դեմ պայքարի հարցերով հատուկ ներկայացուցիչ և համակարգողի Հայաստանի վերաբերյալ հեր­թա­կան զեկույցների, ինչպես նաև Հայաստանի Հանրա­պետությունում մարդկանց թրաֆիքինգի վերաբերյալ ՄՄԿ գնահատման զեկույցի առաջարկները:

Ծրագրում ներկայացված գործողություններն ուղղված են մարդկանց թրաֆիքինգի և շահագործման դեմ պայքարի արդյունավետ կազմակերպմանը և ներառված են 6 հիմնական բաժիններում`

* մարդկանց թրաֆիքինգի և շահագործման դեմ պայքարի օրենսդրության կատա­րելագործում,
* մարդկանց թրաֆիքինգի և շահագործման կանխարգելում,
* երեխաների թրաֆիքինգի և շահագործման կանխարգելում,
* մարդկանց թրաֆիքինգի և շահագործման ենթարկված անձանց հայտնաբե­րում, պաշտպանություն և աջակցություն,
* միջազգային համագործակցություն,
* ուսումնասիրությունների կատարում, մշտադիտարկում և գնահատում:

Ժ Ա Մ Ա Ն Ա Կ Ա Ց Ո Ւ Յ Ց

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ 2020-2022 ԹՎԱԿԱՆՆԵՐԻ ԸՆԹԱՑՔՈՒՄ ՄԱՐԴԿԱՆՑ ԹՐԱՖԻՔԻՆԳԻ ԵՎ ՇԱՀԱԳՈՐԾՄԱՆ ԴԵՄ ՊԱՅՔԱՐԻ ԿԱԶՄԱԿԵՐՊՄԱՆ ԱԶԳԱՅԻՆ ԾՐԱԳՐԻ ԻՐԱԿԱՆԱՑՄԱՆ

|  |  |  |  |  |  |  |
| --- | --- | --- | --- | --- | --- | --- |
| NNը/կ | Միջոցառումները | Պատասխանատու և համագործակցող մարմինները | Կատարման ժամկետը | Ֆինանսա-վորման հնարավոր աղբյուրները | Ակնկալվող արդյունքները | Գնահատման ցուցիչները |
| 1 | 2 | 3 | 4 | 5 | 6 | 7 |
| **Գլուխ I. Մարդկանց թրաֆիքինգի և շահագործման դեմ պայքարի օրենսդրության կատարելագործում**  |  |
|  | **Նպատակ 1. Օրենսդրական դաշտի կատարելագործում և կիրառելիության ապահովում, ինստիտուցիոնալ մեխանիղմների հզորացում** |  |
| 1.1.1.  | Մշակել առաջարկություններ՝ ուղղված ՀՀ աշխատանքային օրենսգրքում «հարկադիր աշխատանք» եզրույթի սահմանմանը և սահմանված նորմի կիրարկման մեխանիզմների ձևավորմանը | ՀՀ աշխատանքի և սոցիալական հարցերի նախարարությունՀՀ արդարադատության նախարարությունՀՀ քննչական կոմիտե (համաձայնությամբ)ՀՀ գլխավոր դատախազություն (համաձայնությամբ)Առողջապահական և աշխատանքի տեսչական մարմին | 2021 թ.4-րդ եռամսյակ | Ֆինանսավորում չի պահանջվում: | Կբարելավվի հարկադիր աշխատանքի դեպքերի բացահայտման, զոհերի նույնացման գործընթացը: | «ՀՀ աշխատանքային օրենսգրքում փոփոխություններ և լրացումներ կատարելու մասին» ՀՀ օրենքն ընդունված է: |
| 1.1.2. | Մշակել Հայաստանի Հանրապետությունում մարդկանց թրաֆիքինգի և շահագործման զոհերի նույնացման հանձնաժողովի աշխատակարգը, մարդկանց թրաֆիքինգի և շահագործման զոհերի նույնացման հանձնաժողովի կողմից Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհուրդ ներկայացվող հաշվե­տվության ձևը սահմանելու մասին ՀՀ կառավարության որոշման մեջ փոփոխություններ և լրացումներ կատարելու մասին ՀՀ կառավարության 2015 թվականի հոկտեմբերի 15-ի N 1200-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը | ՀՀ աշխատանքի և սոցիալական հարցերի նախարարություն,ՀՀ ոստիկանություն, ՀՀ գլխավոր դատախազություն(համաձայնությամբ) | 2020 թ.4-րդ եռամսյակ | Ֆինանսավորում չի պահանջվում: | Կբարելավվի հանձնաժողովի աշխատանքը: | ՀՀ կառավարության 2015 թվականի հոկ­տեմբերի 15-ի N 1200-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը ներկայացված է ՀՀ վարչապետի աշխատակազմ: |
| 1.1.3. | Ուսումնասիրել մարդկանց թրաֆի­քինգի և շահագործման ընթացքում հանցագործություն կատարած զոհին՝ անկախ հանցագործության ծանրու­թյան աստիճանից, քրեական պա­տաս­խանատվությունից ազատելու նպատակահարմարությունը և անհրաժեշտության դեպքում ներկայացնել օրենսդրական առաջարկ | ՀՀ արդարադատության նախարարություն,ՀՀ քննչական կոմիտե (համաձայնությամբ),ՀՀ գլխավոր դատախազություն(համաձայնությամբ) | 2020 թ.4-րդ եռամսյակ | Ֆինանսավորում չի պահանջվում: | 1.1.3. Գործող օրենսդության կատարելագործում՝ Հայաստանի Հանրապետության միջազգային հանձնառություններին համապատասխան, զոհերի պաշտպանության ընթացակարգերի բարելավում1.1.4. Առկա է երեխայի իրավունքների պաշտպանության գործուն մեխանիզմ:1.1.5 .Կներդրվի տուժողի վնասի փոխհատուցման մեխանիզմ: | Ուսումնասիրությունը և վերլուծությունը կատարվել են,առա­ջարկություն­ները մշակվել են: |
| 1.1.4. | ՀՀ վարչապետի 2019 թվականի օգոստոսի 1-ի Մարդկանց թրաֆիքինգի և շահագործման ենթարկված անձանց նույնացման և աջակցության մասին ՀՀ օրենքում փոփոխություններ և լրացումներ կատարելու մասին օրենքի կիրարկումն ապահովող միջոցառումը հաստատելու մասին N 1025-Ա որոշմամբ սահմանված իրավական ակտի մշակում և ՀՀ վարչապետի աշխատակազմ ներկայացնելը | ՀՀ աշխատանքի և սոցիալական հարցերի նախարարություն | 2020 թ.2-րդ եռամսյակ | Ֆինանսավորում չի պահանջվում: | ՀՀ կառավարության որոշման նախագիծը ներկայացվել է ՀՀ վարչապետի աշխատակազմ: |
| 1.1.5. | Ուսումնասիրել ՀՀ քրեական և քաղաքացիական դատավարության օրենսգրքերում տուժողներին հանցագործությամբ պատճառված վնասի փոխհատուցման համապատասխան կառուցակարգերը և անհրաժեշտության դեպքում ներկայացնել օրենսդրական առաջարկ | ՀՀ արդարադատության նախարարություն,ՀՀ քննչական կոմիտե (համաձայնությամբ),ՀՀ գլխավոր դատախազություն(համաձայնությամբ) | 2021 թ.3-րդ եռամսյակ | Ֆինանսավորում չի պահանջվում: | Ուսումնասիրությունը և վերլուծությունը կատարվել են,առա­ջար­կությունները մշակվել են: |
| 1.1.6. | «Միգրանտ աշխատավորների և նրանց ընտանիքի անդամների իրավունքների պաշտպանության մասին» ՄԱԿ-ի 1990 թվականի դեկտեմբերի 18-ի միջազգային կոնվենցիայի վավերացմանն ուղղված միջոցառումների իրականացում | ՀՀ տարածքային կառավարման և ենթակառուցվածքների միգրացիոն ծառայություն,ՀՀ արտաքին գործերի նախարարություն  | 2022 թ. 4-րդ եռամսյակ | Ֆինանսավորում չի պահանջվում: | Նախապատրաստված են և ներկաացված են համապատասխան մարմին կոնվենցիաների վավերացմանն ուղղված նյութերը: | Կոնվենցիայի վավերացման վերաբերյալ օրենսդրական փաթեթը ներկայացված է ՀՀ Ազգային ժողով: |
| 1.1.7. | «Մարդու օրգանների թրաֆիքինգի դեմ» Եվրոպայի խորհրդի կոնվենցիայի վավերացմանն ուղղված միջոցառումների իրականացում | ՀՀ արտաքին գործերի նախարարություն,ՀՀ արդարադատության նախարարություն | 2022 թ.3-րդ եռամսյակ | Ֆինանսավորում չի պահանջվում: |
| 1.1.8. | Փոփոխություններ կատարել Մարդկանց թրաֆիքինգի և շահագործման ենթարկված անձանց նույնացման և աջակցության մասին օրենքում՝ մատուցվող անհրաժեշտ ծառայությունների որակի նվազագույն չափորոշիչների, ինչպես նաև հավանական զոհերի նախնական նույնացման ցուցիչների մշակման և ներդրման գործընթացներն ապահովելու համար | ՀՀ աշխատանքի և սոցիալական հարցերի նախարարություն,ՀՀ ոստիկանություն,ՀՀ քննչական կոմիտե(համաձայնությամբ),ՀՀ դատախազություն(համաձայնությամբ) | 2020 թ.4-րդ եռամսյակ,2021 թ. | ֆինանսավորում չի պահանջվում: | Կներդրվեն համապատասխան միջոցառումների կարգավորման մեխանիզմները | Կբարձրանա մատուցվող ծա­ռա­յությունների որակը և արդյունա­վետությունը, կբարելավվի ինտեգրման գործընթացը, կապահովվեն պրոակտիվ միջոցառումները՝ թրաֆիքինգի և շահագործման զոհերին հայտնաբերելու և հանցագործությունը կանխելու համար: |
| 1.1.9. | Փոփոխություններ կատարել Մարդ­կանց թրաֆիքինգի և շահագործման ենթարկված անձանց նույնացման և աջակցության մասին օրենքում՝ օտարե­րկրյա պետություններում թրաֆիքինգի ենթարկված ՀՀ քաղա­քա­ցիների հայրենիք վերադառնալու անհրաժեշտ ֆինանսական միջոցների տրամադրման աղբյուրի ճշտման և ապահովման հարցը կարգավորելու համար | ՀՀ արտաքին գործերի նախարարություն | 2021 թ.,2-րդ եռամսյակ | Ֆինանսավորում չի պահանջում: | Օտարերկրյա պետությունում հայտնաբերված թրաֆիքինգի և շահագորման ենթարկված անձինք անվտանգ միջավայրում են: | Տարվա ընթացքում ապահովվում է մարդկանց թրաֆիքինգի և շահագորման ենթարկված մինչև 5 անձի անվտանգ վերադարձը հայրենիք: |
| **Գլուխ II. Մարդկանց թրաֆիքինգի և շահագործման կանխարգելում** |  |
|  | **Նպատակ 1. Մարդկանց թրաֆիքինգի և շահագործման վտանգի վերաբերյալ բնակչության իրազեկման բարձրացում** |  |
| 2.1.1. | Երիտասարդների շրջանում մարդկանց թրաֆիքինգի և շահագործման թեմայով իրազեկում | ՀՀ կրթության, գիտության, մշակույթի և սպորտի նախարարություն,Առողջապահական և աշխատանքի տեսչական մարմին | 2020-2022 թթ.յուրաքանչյուր տարի | 2020 թ. համար՝ պետական բյուջեով նախատեսված հատկացումների շրջանակում, 2021-2022 թվականների համար՝ 2020-2022 թվականների պետական ՄԺԾԾ նա­խա­տեսված չա­փաքանակների շրջանակում, ՀՀ օրենքով չարգելված ֆինան­սավորման այլ (ոչ բյուջետային) միջոցներ | Կբարձրանա երիտասարդության իրազեկվածության մակարդակը, կնվազեն թրաֆիքինգի և շահագործման ենթարկվելու ռիսկերը, հանրության շրջանում կվերանա թրաֆիքինգի և շահագործման զոհերի նկատմամբանհան­դուրժողականությունը/անտարբերությունը: | Ռիսկային խմբերին պատկանող 200 երիտասարդների համար 5 միջոցառումներիկազմակերպում2.1.2. Երևանում և հանրապետու­թյան 8 մար­զերում գործող միգրացիոն կենտրոններին նյութերի տրամադրում,մեկ հեռուստա­հաղորդման կամ տեսահոլովակի պատրաստում |
| 2.1.2. | Բնակչությանը, մասնավորապես, արտագնա աշխատանքի մեկնողներին, մարդկանց թրաֆիքինգի և շահագործման վտանգի վերաբերյալ լուսաբանող և տեղեկատվական նյութերի պատրաստում և տարածում | ՀՀ աշխատանքի և սոցիալական հարցերի նախարարություն, Հեռուստառադիոընկերու-թյուն (համաձայնությամբ) | 2020-2022 թթ. | 2021-2022 թվականների համար՝ 2020-2022 թվա­կանների պետական ՄԺԾԾ նա­խատեսված չա­փաքանակների շրջանակում,ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Արտագնա աշխատանքի մեկնողները կտեղեկացվեն իրենց իրավունքների վերաբերյալ, մասնավորապես, մարդկանց թրաֆիքինգի և շահագործման ենթարկվելու վտանգի համատեքստում: |
| 2.1.3. | Համացանցի և սոցիալական ցանցերի միջոցով տարածվող աշխատանքի տեղավորման կեղծ առաջարկների չեզոքացման, անվտանգ միգրացիայի ապահովման ու թրաֆիքինգի վտանգի նվազեցմանն ուղղված հանրային իրազեկում | ՀՀ ոստիկանություն,ՀՀ ազգային անվտանգության ծառայություն,Առողջապահական և աշխատանքի տեսչական մարմին | 2020-2022 թթ. | 2021-2022 թվականների համար՝ 2020-2022 թվա­կանների պետական ՄԺԾԾ նա­խատեսված չա­փաքանակների շրջանակում,ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Բնակչության, հատկապես արտերկրում աշխատանք որոնող քաղաքացիների շրջանում կբարձրանա մարդկանց թրաֆիքինգի և շահագործման վտանգներին դիմակայելու միջոցների, ինչպես նաև պաշտպանության և աջակցության հնարավորության մասին իրազեկվածությունը: | Հանրայնացված նյութերի քանակ |
|  | **Նպատակ 2. Պետական և տարածքային կառավարման, տեղական ինքնակառավարման մարմինների, բնակչության հետ անմիջական կապի մեջ գտնվող հիմնարկությունների, կազմակերպությունների աշխատողների` մարդկանց թրաֆիքինգի և շահագործման վերաբերյալ իրազեկման բարձրացում և վերապատրաստում** |  |
| 2.2.1. | Թարմացնել ՀՀ արտաքին գործերի նախարարության համակարգի աշ­խատակիցների, ՀՀ պաշտպանության նախարարության համակարգի, սոցիալական ոլորտի մասնագետների համար մարդկանց թրաֆիքինգի և շահագործման թեմայով ձեռնարկ­ները՝ դրանք համապատասխա­նեցնելով գործող օրենսդրությանը և ընթացիկ իրավիճակին | ՀՀ արտաքին գործերի նախարարություն,ՀՀ պաշտպանության նախարարություն,ՀՀ աշխատանքի և սոցիալական հարցերի նախարարություն | 2021 թթ.4-րդ եռամսյակ | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կապահովվի մասնագետների պարբերաբար վերապատրաստման և պատրաստման շարունակականությունը | Ոլորտային մաս­նագիտական վե­րապատրաստման ձեռնարկների առկայություն՝ ըստ արծարծված թեմաների |
| 2.2.2. | Երևանում և հանրապետության 8 մարզերում՝ Արագածոտնի, Տավուշի, Արարատի, Արմավիրի, Վայոց ձորի, Սյունիքի, Լոռու և Շիրակի, գործող միգրացիոն կենտրոնների աշխատակիցների կարողությունների հզորացում. ոլորտի թարմացված քաղաքականության, ընթացիք իրավիճակի ներկայացում | ՀՀ տարածքային կառավարման և ենթակառուցվածքների նախարարություն,Մարդկանց թրաֆիքինգի և շահագործման զոհերի նույնացման հանձնաժողով | 2021 թ.4-րդ եռամսյակ | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կբարձրանա կենտրոնների մասնագետների պատրաստվածությունը, կընդլանվեն և կբարելավ­վեն տրամադրվող տեղեկատվության շրջանակը և որակը: | Վերապատրաստ-ված են 57 մասնագետներ, տրամադրված են թարմ նյութեր: |
| 2.2.3. | Հյուպատոսական գործունեության ծրագրով արտաքին գործերի նախարարության դիվանագիտական դպրոցում դիվանագետների վերապատրաստման շրջանակներում մարդկանց թրաֆիքինգի և շահագործման թեմայով դասախոսությունների անցկացում | ՀՀ արտաքին գործերի նախարարություն | 2020-2022 թթ.պարբերա-բար | Ֆինանսավորում չի պահանջում: | Կբարձրանա ապագա հյուպատոսների իրազեկվածության մակարդակը` մարդկանց թրաֆիքինգի և շահագործման ոլորտի քաղաքականության վերաբերյալ: | 40 վերապատ­րաստված հյուպատոս |
| 2.2.4. | ՀՀ պաշտպանության նախարարության համակարգում և այլ առաքելություն­ներում մասնագետների իրազեկում՝ զինված հակամարտությունների ժամանակ մարդկանց թրաֆիքինգի և շահագործման վտանգների, դրա դեմ պայքարի, գործող մեխանիզմների վերաբերյալ | ՀՀ պաշտպանության նախարարություն | 2021-2022 թթ. | Ֆինանսավորում չի պահանջում: | Կբարձրանա ՊՆ ենթակայության ստորաբաժանումների անձնակազմի, այդ թվում՝ խաղաղապահ զորքերում ծառայողների իրազեկվածությունը՝ մարդկանց թրաֆիքինգի և շահագործման դրսևորումների, ձևերի մասին: | Միջոցառումներառնվազն 150 մասնակիցների համար |
| 2.2.5. | Պարբերաբար վերապատրաստման դասընթացների կազմակերպում խոցելի խմբերի հետ առաջնային շփում ունեցող պետական կառավարման և տեղական ինքակառավարման մարմինների, այլ մարմինների/կազմակերպությունների մասնագետների համար  | ՀՀ տարածքային կառավարման և ենթակառուցվածքների նախարարություն,Միգրացիոն ծառայություն, ՀՀ ոստիկանություն,ՀՀ պաշտպանության նախարարություն,ՀՀ առողջապահության նախարարություն,ՀՀ կրթության, գիտության, մշակույթի և սպորտի նախարարություն, ՀՀ ազգային անվտանգության ծառայություն,Տեղական ինքնակառավարման մարմիններ | 2020-2022 թթ. | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կբարելավվեն մարդկանց թրաֆիքինգի հետ կապված իրավիճակների բացահայտումը և կանխումը, տուժած անձանց նախնական նույնացումը և ուղղորդումը դեպի աջակցող մարմին: | Մասնագետների առնվազն 30%-ըվե­րապատրաստ-ված են: |
| 2.2.6. | Ոչ պետական կազմակերպություն­ների (մասնավորապես, զբոսաշրջա­յին ծառայություններ մատուցող կազմակերպությունների, հյուրանո­ցային տնտեսության օբյեկտների, զբոսաշրջային տրանսպորտային կազմակերպությունների) աշխատող-ների համար դասընթացների, քննարկումների կազմակերպում՝ մարդկանց, հատկապես երեխաների թրաֆիքինգի և շահագործման, հարկադիր աշխատանքի վտանգների մասին | ՀՀ էկոնոմիկայի նախարարություն,Զբոսաշրջության կոմիտե (համաձայնությամբ) | 2020-2022 թթ.պարբերա-բար | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կբարձրանա բնակչության հետ անմիջական կապի մեջ գտնվող մարմինների և կազմակերպությունների աշխա­տողների իրազեկվածությունը մարդկանց թրաֆիքինգի և շահագործման վերաբերյալ, կապահովվի կանխարգելումը: | Կազմակերպվել է 8 հանդիպում:Յուրաքանչյուր տարի վերա­պատրաստվել է ոլորտին առնչվող աշախատակիցների առնվազն 10 %-ը: |
| 2.2.7. | Մարդկանց թրաֆիքինգի, աշխա­տանքային շահագործման՝ ներառյալ երեխաների թրաֆիքինգի և շահա­գործման, հարկադիր աշխատանքի առանձնահատ­կությունների, ինչպես նաև օրենսդրության մեջ կատարված փոփոխությունների վերա­բերյալ դասընթացներ կազմակերպել ոլորտին առնչվող ներքո­հիշյալ մարմինների և կազմակերպություն­ների աշխատակիցների աշխատողների համար`1) ՀՀ ազգային անվտանգության ծառայության (այսուհետ՝ ՀՀ ԱԱԾ). 2) ՀՀ ոստիկանության. 3) ՀՀ քննչական կոմիտեի.4) ՀՀ հատուկ քննչական ծառայության.5) ՀՀ գլխավոր դատախազության.6) դատարանների. 7) ՀՀ պաշտպանության նախարարության. 8) սոցիալական ծառայությունների տարածքային մարմինների.9) խնամակալության և հոգաբարձության հանձնաժողովների. 10) զբաղվածության գործակալության մարզային և տարածքային մարմինների.11) ինտեգրված սոցիալական ծառայություն­ների.12) առողջապահական և աշխատանքի տեսչական մարմնի.13) տեղական ինքնակառավարման մարմինների. 14) քրեակատարողական ծառայության.15) 911 ծառայության աշխատակիցների. 16) 914 ՀՀ ԱՍՀՆ թեժ գծի.17) ՀՀ ՏԿԵՆ միգրացիոն ծառայության: | ՀՀ ազգային անվտանգության ծառայություն | 2020-2022 թթ. | 2020 թ. համար՝ պետական բյուջեով նախատեսված հատկացումների շրջանակում, 2021-2022 թվականների համար՝ 2020-2022 թվականների պետական ՄԺԾԾ նա­խատեսված չա­փաքանակների շրջանակում, ՀՀ օրենքով չարգելված ֆի­նանսավորման այլ (ոչ բյուջետային) միջոցներ |
| ՀՀ ոստիկանություն |
| ՀՀ քննչական կոմիտե(համաձայնությամբ) |
| Դատական դեպարտամենտ (համաձայնությամբ) |
| ՀՀ պաշտպանության նախարարություն |
| ՀՀ արդարադատության նախարարություն  |
| ՀՀ տարածքային կառավարման և ենթակառուցվածքների նախարարություն |
| ՀՀ աշխատանքի և սոցիալական հարցերի նախարարություն |
| Առողջապահական և աշխատանքի տեսչական մարմին |
| Արդարադատության ակադեմիա (համաձայնությամբ) |
|  | **Նպատակ 3. Զանգվածային լրատվամիջոցների դերի բարձրացում լուսաբանման միջոցով մարդկանց թրաֆիքինգի և շահագործման երևույթի կանխարգելման գործում** |  |
| 2.3.1. | Հեռուստատեսային և ռադիոհաղոր­դում­ների, քննարկումների կազմակերպում, այդ թվում՝ սոցիա­լական գովազդի հնարավո­րությունների օգտագործ­մամբ, մարդկանց թրաֆիքինգի և շահագործման վտանգների, դրանց նոր ձևերի վերաբերյալ տեղեկատվությունը հասանելի դարձնելու համար | ՀՀ ոստիկանություն,ՀՀ աշխատանքի և սոցիալական հարցերի նախարարություն | 2020-2022 թթ. | 2020 թ. համար՝ պետական բյուջեով նախատեսված հատկացումների շրջանակում, 2021-2022 թվականների համար՝ 2020-2022 թվականների պետական ՄԺԾԾ նա­խատեսված չա­փաքանակների շրջանակում, ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Բնակչությունը կտեղեկացվի հավանական զոհերի, զոհերի և հատուկ կատեգորիայի զոհերի աջակցության և պաշտպանության հնարավորությունների մասին: | Պատրաստվել է 3 մեդիանյութ: |
| 2.3.2. | Հայաստանի Հանրապետու­թյունում մարդկանց թրաֆիքինգի և շահա­գործման դեմ պայքարն արտացոլող [www.antitrafficking.am](http://www.antitrafficking.am) կայքի գործունեության ապահովում | ՀՀ կրթության, գիտության, մշակույթի և սպորտի նախարարություն,ՀՀ աշխատանքի և սոցիալական հարցերի նախարարություն | 2020-2022 թթ. | 2020 թ. համար՝ պետական բյուջեով նախատեսված հատկացումների շրջանակում, 2021-2022 թվականների համար՝ 2020-2022 թվականների պետական ՄԺԾԾ նա­խատեսված չա­փաքանակների շրջանակում, ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կապահովվեն [www.antitrafficking.am](http://www.antitrafficking.am)կայքի միջոցով դեպքերի բա­ցահայտումը, որակյալ և մասնագիտական տեղակատվության տարածումը:Մարդկանց թրաֆիքինգի և շահագործման խնդիրներին նվիրված լրագրողների նյութերում պահպանված են քաղաքական բարեկրթության, իրավական և լրագրողական էթիկայի սկզբունքները, կատարվել է մրցանակաբաշխության արարողություն: | Կայքում և ֆեյսբուքում ակտիվ գործունեության ապահովում:Կայքի հաճախելիության բարձրացում ներկայի նկատմամբ 50 %-ով:Երեք տարվա ընթացքում առնվազն 300 նոր նյութերի տեղադրում: |
| 2.3.3. | Ամենամյա լրագրողական մրցա­նա­կաբաշխության անցկացման կանոնակարգի մշակումՄրցանակաբաշխության գործընթացի ապահովում | ՀՀ կրթության, գիտության, մշակույթի և սպորտի նախարարություն,ՀՀ աշխատանքի և սոցիալական հարցերի նախարարություն | 2020 թ.3-րդ եռամսյակյուրաքանչյուր տարի | Ֆինանսավորում չի պահանջում:2020 թ. համար՝ պետական բյուջեով նախատեսված հատկացումների շրջանակում, 2021-2022 թվականների համար՝ 2020-2022 թվականների պետական ՄԺԾԾ նա­խատեսված չա­փաքանակների շրջանակում | Կանոնակարգի առկայություն:Մրցանակակիրների առկայություն ըստ նոմինացիաների: |
| **Գլուխ III. Երեխաների թրաֆիքինգի և շահագործման կանխարգելում** |  |
| 3.1.1. |  Հանրակրթական դպրոցնե­րում,  նախնական (արհեստագործական)և միջին մասնագիտական կրթական ծրագրեր իրականացնող ուսումնական հաստա­տություններում սովորողների և դասավանդողների համար մարդու իրա­վունքներին (այդ թվում՝ թրաֆիքինգին և շահագործման հարցերին) վերաբերող թեմաներով ուսուցանում | ՀՀ կրթության, գիտության, մշակույթի և սպորտի նախարարություն  | պարբերաբար | 2021-2022 թվականների համար՝ 2020-2022 թվականների պետական ՄԺԾԾ նա­խատեսված չա­փաքանակների շրջանակում, ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Թեման ներառված է ուսումնական ծրագրերում, սովորողները և դասավանդողներն ստացել են թրաֆիքինգի ենթարկվելու ռիսկերի վերաբերյալ անհրաժեշտ գիտելիքներ: | 1500 դպրոցում ուսուցանում, ինչպես նաև 95 նախնական (արհեստագործա-կան) և միջին մասնագիտական ուսումնական հաս­տատություններում և քոլեջներում դասընթացների կազմակերպում: |
| 3.1.2. | Կատարել ուսումնասիրություն պարտադիր կրթությունից դուրս մնացած խոցելի խմբերի երեխաների հայտնաբերման ուղղությամբ | ՀՀ տարածքային կառավարման և ենթակառուցվածքների նախարարություն,ՀՀ աշխատանքի և սոցիալական հարցերի նախարարություն,ՀՀ կրթության, գիտության, մշակույթի և սպորտի նախարարություն,ՀՀ ոստիկանություն | 2022 թ. | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Առնվազն տարրական կրթության ապահովում հայտնաբերված երեխաների համար: | Հայտնաբերված երեխաներն ընդգրկված են հանրակրթության մեջ: |
| 3.1.3. | Աշխ­ա­տող երեխաների՝ ՀՀ օրենսդրությամբ սահմանված երաշխիքների ապահովման մասին իրազեկման և աշխատող երեխաներին աշխատանքի վատթարագույն ձևերում ներգրավման կանխարգելման վերաբերյալ սեմինարների և քննարկումների կազմակերպում | ՀՀ առողջապահության և աշխատանքի տեսչական մարմին,ՀՀ կրթության, գիտության, մշակույթի և սպորտի նախարարություն, ՀՀ աշխատանքի և սոցիալական հարցերի նախարարություն  | 2020-2022 թթ. | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կկանխարգելվի երեխաների ներգրավումը աշխատանքի վատթարագույն ձևերում: | Հանրապետության տարածքում աշխատող երեխաների մասին իրազեկման 11 արշավների կազմակերպում: |
| 3.1.4. | Երեխայի աշխատանքի ձևերի մասին վիճակագրական տվյալների հավաքագրում, վերլուծություն և գնահատում | ՀՀ վիճակագրական կոմիտե,ՀՀ առողջապահության և աշխատանքի տեսչական մարմին | 2022 թ. | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կապահովվի աշխատող երեխաների տարիքի, երեխայի աշխատանքի վատթարագույն ձևերի մասին տվյալների կանոնավոր հավաքագրումը: | Առկա է տեղեկատվական բազա: |
| 3.1.5. | Ուսումնասիրել վարույթի իրականացման ընթացքում վկա կամ թրաֆիքինգի զոհ հանդիսացող երեխաներին հարցաքննելու առանձնահատկությունները և անհրաժեշտության դեպքում առաջարկություններ ներկայացնել գործող ընթացակարգերի բարելավման վերաբերյալ | ՀՀ արդարադատության նախարարություն,ՀՀ ոստիկանություն,ՀՀ գլխավոր դատախազություն(համաձայնությամբ),ՀՀ քննչական կոմիտե | 2021 թ. 2-րդ եռամսյակ | Ֆինանսավորում չի պահանջվում: | Կբարելավվի երեխայի հետ հարցազրույցի վարման գործընթացը, հաշվի կառնվեն տարիքային առանձ­նահատկությունները: | Ուսումնասիրությունն իրականացվել է, անհրաժեշտության դեպքում ներկայացվել են համապատասխան առաջարկություներ: |
| **Գլուխ IV. Մարդկանց թրաֆիքինգի և շահագործման ենթարկված անձանց հայտնաբերում, պաշտպանություն և աջակցություն** |  |
| 4.1.1. | Ապահովել Մարդկանց թրաֆիքինգի և շահագործման, սեռական բռնության ենթարկված անձանց սոցիալ-հոգեբանական վերականգնում ծրագրով նախատեսված միջոցառումների կատարումը | ՀՀ աշխատանքի և սոցիալական հարցերի նախարարություն,ՀՀ առողջապահության նախարարություն,ՀՀ կրթության, գիտության, մշակույթի և սպորտի նախարարություն  | 2020-2022 թթ. | 2020 թ. համար՝ պետական բյուջեով նախատեսված հատկացումների շրջանակում, 2021-2022 թվականների համար՝ 2020-2022 թվականների պետական ՄԺԾԾ նա­խատեսված չա­փաքանակների շրջանակում, ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Կկազմակերպվի տուժողի վերականգնումը: | Վերականգնված և ինտեգրված զոհերի թիվը: |
| 4.1.2. | Ապաստան հայցողների շրջանում թրաֆիքինգի և շահագործման ենթարկված հավանական զոհերի հայտնաբերման սքրինինգ համակարգի մշակում | ՀՀ տարածքային կառավարման և ենթակառուցվածքների նախարարության միգրացիոն ծառայություն | 2022 թթ. 3-րդ կիսամյակ | ՀՀ օրենքով չարգելված ֆի­նանսավորման այլ (ոչ բյուջետային) միջոցներ | Ապաստան հայցողների հետ աշխատող միգրացիոն ծառայության աշխատակիցները հստակ կողմնորոշիչներ կունենան ապաստան հայցողների շրջանում մարդկանց թրաֆիքինգի և շահագործման հնարավոր զոհերին հայտնաբերելու համար: | Սքրինինգ համակարգը ներդրված է: |
| **Գլուխ V. Միջազգային համագործակցություն**  |  |
| 5.1.1. | Ապահովել մարդկանց թրաֆիքինգի և շահագործման դեմ պայքարի ոլորտում մասնագի­տաց­ված միջազգային, տարածաշրջանային, հասա­րակական կազմակեր­պությունների, Հայաստանի Հանրապետությունում հավատարմագրված դիվանա-գիտական ներկայացուցչությունների հետ համագործակցության շարունակականությունը | ՀՀ արտաքին գործերի նախարարություն,ՀՀ աշխատանքի և սոցիալական հարցերի նախարարություն,ՀՀ ոստիկանություն,ՀՀ առողջապահության նախարարություն,ՀՀ պաշտպանության նախարարություն,ՀՀ արդարադատության նախարարություն,ՀՀ կրթության գիտության, մշակույթի և սպորտի նախարարություն,ՀՀ տարածքային կառավարման և ենթակառուցվածքների նախարարության միգրացիոն ծառայություն,ՀՀ առողջապահական և աշխատանքի տեսչական մարմին,ՀՀ քննչական կոմիտե(համաձայնությամբ),ՀՀ գլխավոր դատախազություն (համաձայնությամբ),ՀՀ վարչապետի աշխատակազմի անվտանգության խորհուրդ (հա­մաձայնությամբ),ՀՀ վարչապետի աշխատակազմի սփյուռքի գործերի գլխավոր հանձնակատարի գրասենյակ,ՀՀ վիճակագրական կոմիտե (համաձայնությամբ),Մարդու իրավունքների պաշտպանի գրասենյակ (համաձայ­նու­թյամբ) | 2020-2022 թթ. | ֆինանսավորում չի պահանջվում: | Առավել արդյունավետ կդառնա համագոր­ծակցությունը մասնագիտացված միջազգային կառույցների հետ: | Համատեղ միջոցառումների կազմակերպում, մասնակցություն, զեկույցների և այլ տեղեկատվության փոխանակում |
| 5.1.2. | Մարդկանց թրաֆիքինգի և շահագործման դեմ պայքարի շրջանակում օտար­երկրյա իրավապահ մարմինների հետ համագործակցության ամրապնդում | ՀՀ ոստիկանություն,ՀՀ ազգային անվտանգության ծառայություն,ՀՀ քննչական կոմիտե(ըստ անհրաժեշտության, համաձայնությամբ),ՀՀ գլխավոր դատախազություն (համաձայնությամբ) | 2020-2022 թթ. | ֆինանսավորում չի պահանջվում: | Թրաֆիքինգին առնչվող տեղեկությունների փոխանակման արդյունավետության բարձրացում | Փոխանակված տեղեկությունների քանակը |
| **Գլուխ VI. Ուսումնասիրությունների կատարում, մշտադիտարկում և գնահատում** |  |
| 6.1.1. | Մարդուն թրաֆիքինգի և շահագործման ենթարկելու հանցագործության մասին հարուցված քրեական գործի արդյունքների վերաբերյալ տեղեկությունների տրամադրում մարդկանց թրաֆիքինգի և շահագործման զոհերի նույնացման հանձնաժողովին | ՀՀ ոստիկանություն,ՀՀ քննչական կոմիտե,ՀՀ գլխավոր դատախազություն (համաձայնությամբ)ՀՀ վիճակագրության կոմիտե | 2020-2022 թթ.,պարբերաբար | Ֆինանսավորում չի պահանջվում: | Ամբողջական և համապարփակ, թարմացվող վիճակագրության առկայություն | Առկա է վիճակագրություն թրաֆիքնգի հատկանիշներով հարուցված քրեական գործերի թվի և ընթացքի վերաբերյալ: |
| 6.1.2. | Մարդկանց թրաֆիքինգի և շահագործման ենթարկված, ինչպես նաև մարդկանց թրաֆիքինգի և շահագործման հանցագործություն կատա­րած անձանց պրոֆիլի հստակեցում ըստ նրանց մասին հավաքա­գրված և վերլուծած տվյալների (սեռատարիքային կազմ, կարգավիճակ, սոցիալական վիճակ, շահագործման ձև, վայր (ծագման/նպա­տա­կակետ երկիր), այլ տեղեկություններ | ՀՀ աշխատանքի և սոցիալական հարցերի նախարարություն,ՀՀ ոստիկանություն,ՀՀ գլխավոր դատախազություն(համաձայնությամբ),ՀՀ վիճակագրության կոմիտե  | 2020-2022 թթ.,տարին մեկ անգամ | Ֆինանսավորում չի պահանջվում: | Կհստակեցվեն մարդկանց թրաֆիքինգի և շահա­գործման ենթարկված անձանց թիվը, բնութագրերը, թրաֆի­քինգի ենթարկվելու պատճառները: | Առկա է մարդկանց թրաֆիքինգի և շահագործման ենթարկված անձանց սոցիալ-ժողովրդագրականպրոֆիլը: |

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏԻ ԱՇԽԱՏԱԿԱԶՄԻ

 ՂԵԿԱՎԱՐ Է. ԱՂԱՋԱՆՅԱՆ

